laion/Wikipedia-Exotic huggingface dataset:
התעמלות באולימפיאדת טוקיו (2020)

תחרויות ההתעמלות באולימפיאדת טוקיו (2020) התקיימו בשלוש קטגוריות שונות: התעמלות מכשירים, התעמלות אומנותית וטרמפולינה. כל התחרויות התקיימו במרכז ההתעמלות אריאקה. התחרויות החלו ב-24 ביולי 2021 והסתיימו ב-8 באוגוסט 2021. בתחרויות לקחו חלק 324 ספורטאים מ-63 מדינות שונות. ישראל שלחה נציגות של 10 מתעמלים לתחרויות ההתעמלות בטוקיו, ולראשונה זכתה במדליות בענף כאשר ארטיום דולגופיאט זכה במדליית זהב בתרגיל הקרקע בהתעמלות מכשירים ולינוי אשרם זכתה במדליית זהב בתחרות הקרב-רב בהתעמלות אומנותית. מקרא   מדינה מארחת (יפן) הטבלה ממוינת על פי שיטת הספירה של "זהב תחילה". מקרא   מדינה מארחת (יפן) ישראל שלחה נציגות של 10 מתעמלים לתחרויות ההתעמלות בטוקיו 2020, ולראשונה זכתה במדליות בענף זה כאשר ארטיום דולגופיאט ולינוי אשרם זכו במדליות זהב. בהתעמלות מכשירים, ייצגו את ישראל שלושה מתעמלים; ארטיום דולגופיאט, אלכס שטילוב וליהיא רז. ארטיום דולגופיאט התחרה בסוס הסמוכות ובתרגיל הקרקע; בסוס הסמוכות דולגופיאט לא העפיל לשלב הגמר, אולם הוא הצליח לעשות זאת בתרגיל הקרקע, שם עלה לגמר מהמקום הראשון במוקדמות, ובגמר סיים במקום הראשון עם ציון של 14.933 וזכה במדליית זהב; המדליה האולימפית הראשונה של ישראל בענף. אלכס שטילוב התחרה בתרגיל הקרקע בלבד אך לא הצליח להעפיל לגמר והמתעמלת ליהיא רז התחרתה בקרב-רב אך לא הצליחה להעפיל לגמר. בהתעמלות אומנותית, ייצגו את ישראל שבעה מתעמלות; לינוי אשרם וניקול זליקמן בתחרות היחידות, יחד עם אופיר דיין, יאנה קרמרנקו, יוליאנה טלגין, נטלי רייץ וקארין וקסמן בתחרות הקבוצתית. לינוי אשרם העפילה לגמר הקרב-רב מהמקום השלישי במוקדמות, ובגמר סיימה במקום הראשון עם ציון כולל של 107.800 נקודות וזכתה במדליית הזהב; המדליה האולימפית הראשונה של ישראל בהתעמלות אומנותית. ניקול זליקמן העפילה לגמר הקרב-רב מהמקום השביעי במוקדמות, בו גם סיימה בגמר. בתחרות הקבוצתית, נבחרת ישראל התחרתה בקרב-רב הקבוצתי והעפילה לשלב הגמר מהמקום הרביעי במוקדמות. בגמר סיימה הנבחרת במקום השישי, הישג השיא, בו סיימה פעמיים במשחקים האולימפיים בבייג'ינג 2008 ובריו דה ז'ניירו 2016. התעמלות במשחקים האולימפיים ענף ההתעמלות בטוקיו 2020 - אתר הוועד האולימפי הבינלאומי תוצאות תחרויות ההתעמלות במשחקים האולימפיים באתר www.gymn-forum.net אתר אולימפיאדת טוקיו 2020
מרכז ההתעמלות אריאקה

מרכז ההתעמלות אריאקה (ביפנית: 有明体操競技場) הוא אולם ספורט הממוקם במחוז אריאקה שבטוקיו, יפן. האולם נחנך בשנת 2019, על-מנת לארח את תחרויות ההתעמלות באולימפיאדת טוקיו (2020). מדיה וקבצים בנושא מרכז ההתעמלות אריאקה בוויקישיתוף מרכז ההתעמלות אריאקה באתר הרשמי של אולימפיאדת טוקיו (2020) (באנגלית) מרכז ההתעמלות אריאקה באתר הרשמי של אולימפיאדת טוקיו (2020) (באנגלית) מרכז ההתעמלות אריאקה באתר The Japan Times (באנגלית)
הואן שואן וין

הואן שואן וין (באנגלית: Hoàng Xuân Vinh;‏ נולד ב־6 באוקטובר 1974 בהאנוי) הוא קלע ירי ספורטיבי וייטנאמי. וין השתתף באולימפיאדת לונדון ובאולימפיאדת ריו דה ז'ניירו, וזכה באחרונה במדליית זהב במקצה לירי באקדח אוויר למרחק 10 מטר, ובכסף בתחרויות האקדח למרחק 50 מטר, כשהוא הספורטאי הראשון ומאז כרגע (2021) היחיד מארצו שזכה במדליית זהב אולימפית. הקריירה המקצועית של וין בירי ספורטיבי מתפרשת על שתי אוליפיאדות. באולימפיאדת הקיץ 2012, הוא סיים במקום ה-9 בסיבוב המוקדמות לאקדח אוויר למרחק 10 מטר, ולא הצליח להגיע לגמר בגלל חוסר של נקודה בודדת. הוא גם לא הצליח לזכות במדליה בגמר 50 מטר אקדח, כשהוא לוקח את המקום הרביעי עם ציון נמוך ברק 0.1 פחות מהזוכה במדליית הארד. בשנת 2016, הוא הפך לספורטאי הווייטנאמי הראשון שזכה במדליית זהב בהיסטוריה של אולימפיאדת הקיץ, וניצח את פליפה וו מברזיל בסיבוב האחרון בתחרות אקדח האוויר למרחק 10 מטר, עם ציון 202.5 מול 202.1 של הברזילאי, שיא אולימפי חדש, לאחר שינוי כללי ISSF ב-1 בינואר 2013. הוא זכה גם במדליית הכסף בתחרות האקדחים למרחק 50 מטר, מה שהפך אותו לספורטאי הווייטנאמי הראשון שזכה בשתי מדליות אולימפיות. מדיה וקבצים בנושא הואן שואן וין בוויקישיתוף הואן שואן וין, באתר olympedia.org הואן שואן וין, באתר התאחדות הקליעה הבין-לאומית דף מידע על הואן שאן וין, באתר הפדרציה הבינלאומית לירי ספורטיבי "10m air pistol 60 shots men". olympic.org. "Vietnamese Colonel breaks world record at National Games". issf-sports.org. "Rio 2016: Vietnamese Hoang Xuan Vinh wins silver for shooting". thanhniennews.com.
גלישת גלים במשחקים האולימפיים

גלישת גלים הוכרה כענף אולימפי לראשונה באולימפיאדת טוקיו בשנת 2021. בספטמבר 2015 הוכרזה גלישת גלים כענף חדש המועמד להיכלל במשחקים האולימפיים החל מאולימפיאדת טוקיו שתוכננה להתקיים בשנת 2020. הענף הועמד לבחינה לצד בייסבול, סופטבול, קראטה, סקייטבורדינג וטיפוס צוקים. באוגוסט 2016 הצביע הוועד האולימפי הבינלאומי בעד הכללת כל הענפים. בשנת 2018 הכריז איגוד הגלישה הבינלאומי (ISA) שהתחרות תתקיים באוקיינוס הפתוח ולא בבריכת גלים מלאכותית, כפי שתוכנן במקור. קאריסה מור זכתה במדליית זהב בתחרות נשים. במהלך אולימפיאדת פריז בשנת 2024, התחרות התקיימה בטהיטי, אי בחסות צרפתית המרוחק מפריז 15,705 קילומטרים, בו נבנה כפר אולימפי צף. היה זה שיא עולמי במרחקים בין התחרויות באותם משחקים. באולימפיאדת טוקיו, הפעם הראשונה בה התקיימה התחרות, השתתפו המתחרים בקטגוריה אחת בלבד. התחרות התקיימה "גלשן קצר" באורך 1.8 מטר עד 2.4 מטר. בכל מקצה התחרו 4 גולשים, במסגרת זמן של 20 עד 25 דקות. השניים הטובים ביותר בכל מקצה המשיכו למקצה הבא. Tokyo's five 'new' sports are only in for 2020 Games, ESPN, 4 August 2016 Surfing in the ocean at Tokyo Olympics: ISA president, France 24, 22 May 2018 במרחק 15,705 קילומטרים מפריז: ענת ליליאור והגלשן ינצצו בחופי טהיטי המושלמים? | דיווח מיוחד, באתר ynet, 25 ביולי 2024 בן גולדפריינד, ‏ענפי הספורט החדשים של האולימפיאדה: כל מה שצריך לדעת, באתר ‏מאקו‏, 19 ביולי 2021
דייקי האשימוטו

דייקי האשימוטו (ביפנית: 橋本 大輝; נולד ב-7 באוגוסט 2001) הוא מתעמל מכשירים יפני, האלוף האולימפי בתחרות הקרב-רב אישי ותרגיל על המתח (טוקיו 2020) ובתחרות הקרב-רב קבוצתי (פריז 2024). האשימוטו נולד בנריטה שביפן. שני אחיו הגדולים, טאקויה וקנגו, שהתחרו בהתעמלות אמנותית ברמת המועדון והאוניברסיטה ביפן, נתנו להאשימוטו השראה להתחיל להתאמן בהתעמלות בגיל 7 במועדון הצעירים סווארה. האשימוטו הוא סטודנט באוניברסיטת ג'ונטנדו בטוקיו שביפן. האשימוטו התחרה באליפות העולם בהתעמלות בשטוטגרט שבגרמניה, בה זכה במדליית ארד יחד עם נבחרתו בתחרות הקבוצתית. באולימפיאדת טוקיו (2020) שנערכה בטוקיו שביפן, האשימוטו התחרה יחד עם הנבחרת היפנית, שכללה גם את קאזומה קאיה, טאקרו קיטאזונו וווטארו טאניגאווה. יחד עם נבחרתו הוא זכה במדליית הכסף בתחרות הקבוצתית לגברים, עם ציון כולל של 262.397, שהייתה רחוק 0.103 נקודות מהציון הכולל של נבחרת הוועד האולימפי הרוסי שזכתה בזהב. הוא זכה גם במדליית הזהב בתחרות הקרב-רב אישי לגברים, עם ציון כולל של 88.465. מדיה וקבצים בנושא דייקי האשימוטו בוויקישיתוף דייקי האשימוטו, ברשת החברתית אקס (טוויטר) דייקי האשימוטו, ברשת החברתית אינסטגרם דייקי האשימוטו, באתר olympedia.org דייקי האשימוטו, באתר התאחדות ההתעמלות הבין-לאומית "Artistic Gymnastics HASHIMOTO Daiki". Tokyo 2020 Olympics (באנגלית אמריקאית). נבדק ב-2021-07-27. "Artistic Gymnastics KAYA Kazuma". Tokyo 2020 Olympics (באנגלית אמריקאית). נבדק ב-2021-07-27. "Artistic Gymnastics - Team Japan". Tokyo 2020 Olympics (באנגלית אמריקאית). נבדק ב-2021-07-27. https://www.si.com/.amp/olympics/2021/07/26/russia-beats-japan-mens-team-gymnastics-tokyo-olympics "Artistic Gymnastics - Final Results". Tokyo 2020 (באנגלית אמריקאית). נבדק ב-2021-07-27. "Artistic Gymnastics - Final Results". Tokyo 2020 (באנגלית אמריקאית). נבדק ב-2021-07-28.
ירוחם מאיר ליינר

רבי ירחם מאיר ליינר (בכתיב יידי - ליינער; י"ד בתשרי תרל"ה - ה'תרצ"ג בערך) היה חוקר תורני ומחבר ספרים מבית חסידות איזביצה ראדזין. נולד בראדזין לרבי יעקב ליינר (בן רבי מרדכי יוסף ליינר) וליוטא, נתייתם מאביו כשהיה בן שלוש. אחיו רבי גרשון חנוך הניך ליינר גידל אותו. בצעירותו כתב חידושי תורה, אשר התפרסמו בספר "שדי חמד", ב"המאסף", "הפלס", ועוד. נשא לאשה את חוה בת רבי אברהם יעקב הכהן גילרנטר. בשנת תרס"א התגורר בהרוביישוב ובשנת תרע"א התגורר בראדזין. לפרנסתו הקים דפוס בשם "הוצאת מקיצי נרדמים" בראדזין. בית הדפוס עבר אחר כך לוורשה ואחר כך לאוטבוצק. בנו דוד נפטר בצעירותו ובפרק זמן קצר נפטר גם הוא ולאחריו אשתו חוה, מאורעות אלו התרחשו בסביבות ניסן ה'תרצ"ג. בנים נוספים הם יחזקאל, אליעזר ואיטה. היה מחותן של הרב יוסף לוינשטיין. אחיינו רבי ירוחם ליינר הספידו במילים אלו: "הוא קיים את התורה מעוני, ולא עשאה קרדום לחפור בה, איש אמת ושונא שקר, ובעל מדות תרומיות, גדול בתורה, בקי נפלא ומקובל גדול וחוקר ומבקר, כפי שיעידו ספריו אשר כתב והוציא לאור" חיבר את הספר 'שמות שבמשניות', מפתח מכל שמות האנשים הנמצאים במשניות ... על פי אל"ף בי"ת, ראדזין תרע"א, הספר יצא בהסכמת הרב אליהו חיים מייזל (באתר היברובוקס). כמו כן ההדיר את הספרים: סדר הדורות השלם בתוספת הערות רבות, הגהות, תיקונים - חלק מאות א, ורשה, תרס"א-לובלין, תרס"ז. סדר עולם, עם הגהות הגר"א והיעב"ץ בתוספת הגהות והערות בשם מאיר עין, ורשה, תרס"ה, באתר היברובוקס. גלגולי נשמות, לרמ"ע מפאנו עם הגהות מקורות ופירוש בשם מאיר עין, ורשה, תרס"ח, באתר היברובוקס. שארית יוסף, לרבי יוסף אבן וירגה בתוספת הערות, ורשה, תרס"ט, באתר היברובוקס. צוואת רבי יחזקאל קצנלבוגן, ראדזין, תרע"א, באתר היברובוקס. צוואת רבי נפתלי כ"ץ, ראדזין, תרע"א, באתר היברובוקס. צוואה רבי אלכסנדר זיסקינד, ראדזין, תרע"א, באתר היברובוקס. מכתבים מהבעל שם טוב ותלמידיו, ורשה, תרפ"ג, באתר היברובוקס. בנוסף הדפיס וכתב הקדמה נרחבת לספרו של אביו 'בית יעקב', לובלין, תרס"ו. כמו כן כתב שעומד להדפיס את הספרים מדרש תנחומא, ילקוט שמעוני, "צמח דוד", "שלשלת הקבלה" עם הערותיו, ואף תכנן להוציא לאור שני ספרים, "שמות שבתנ"ך", ו"מפתח אגדות". הספרים לא יצאו לאור. מידע על ירוחם מאיר ליינר בקטלוג הספרייה הלאומית ספר זכרון, אוטבוצק קרצ'ב, עמ' 510, באתר אוצר החכמה (צפייה מוגבלת למנויים) ירוחם מאיר בן יעקב ליינער, דף שער בספרייה הלאומית "מגלת יוחסין" דף א הערה א, בראש מהדורתו לספר גלגולי נשמות. בת רבי הירש קאצינלינפוגין אב"ד סלאוויטיטש "זיכרון לחכם" הנדפס ב"סדר עולם, שארית יוסף, גלגולי נשמות, סדר הדורות השלם", ניו יורק, תשמ"ה, אחר שארית יוסף. נפטרה כ"ט בניסן תרצ"ג, ונקברה בבית הקברות היהודי בוורשה. בן רבי יוסף אלעזר אב"ד הרוביישוב. הפלס, א, עמ' 320; סדר הדורות השלם, חוברת א, בסופו; פנקס הרובישוב עמ' 73. אין קשר להוצאת מקיצי נרדמים המפורסמת. ראה מצבת אשתו כאן שם נכתב שנפטרה בכ"ט ניסן ה'תרצ"ג, תיעוד המאורע בספר אוטווצק קראצ'ב ספר קהילה, עמ' 510 ירוחם מאיר ליינר, הקדמה לספר, שארית יוסף, באתר היברובוקס "מכתבים מהבעל שם טוב ותלמידיו" בגב השער.
מכונית מנהלים

מכונית מנהלים (באנגלית: Executive car, המונח מוכר גם בקיצור "מנהלים") הוא מונח בריטי, אשר שווה למגזר E קלאס האירופי ומכונית משפחתית גדולה באמריקה. היא נחשבת למכונית גדולה יחסית הממוקמת בין מכונית סלון אשר גדולה ממנה למכונית יוקרה שממוקמת מתחתיה. מכוניות המנהלים מתאפיינות בפאר ונוחות נסיעה. המונח אומץ גם על ידי יורו NCAP במבחני הרכב שלהם. המונח החל בשנות השישים בכדי לתאר מכונית שמיועדת לאנשי מקצוע מצליחים ולמנהלים בינוניים עד בכירים. המכוניות שימשו כתמריץ לעובדים בתפקידים בכירים, וניצול תוכניות המס של בריטניה ואירופה של החברה המעסיקה. מכוניות המנהלים הציעו בדרך כלל מנועי בנזין או דיזל בנפחי 2.0-3.5 ליטר (122-214 כ"ס), לעומת 1.6-2.4 ליטר (98–146 כ"ס) למכונית משפחתית גדולה. לפני שנות התשעים מכוניות המנהלים היו במרכב סדאן (אנ'), אולם בשנים האחרונות מכוניות המנהלים מיוצרות גם במרכבי קופה, קבריולה, סטיישן והאצ'בק. להלן כמה דוגמאות למכוניות מנהלים. סיווג מכוניות מכונית קופה מכונית סטיישן האצ'בק קבריולה מדיה וקבצים בנושא מכונית מנהלים בוויקישיתוף Top 10 best mid-size executive cars 2021, Autocar (באנגלית) Latest Safety Ratings | Euro NCAP, www.euroncap.com (באנגלית) המשמעות של מכונית מנהלים Best executive cars 2021, Auto Express (באנגלית)
מרסל ג'ייקובס

למונט מרסל ג'ייקובס (נולד ב-26 בספטמבר 1994) הוא אתלט איטלקי, האלוף האולימפי (טוקיו 2020) ושיאן אירופה הנוכחי (2022) בריצת 100 מטר, אלוף העולם באולם (בלגרד 2022), אלוף אירופה באולם (טורון 2021) ושיאן אירופה באולם הנוכחי (2022) בריצת 60 מטר. ג'ייקובס נולד באל פאסו לאב אפרו-אמריקאי ואם איטלקייה, איתם עבר לברשה עוד לפני שהיה בן חודש. הוא התחיל להתאמן באתלטיקה כשהיה בן 10, תחילה בריצות קצרות ולאחר מכן החל להתאמן גם בקפיצה לרוחק. באולימפיאדת טוקיו (2020) זכה ג'ייקובס בשתי מדליות זהב, בריצת 100 מטר בשיא אירופה חדש של 9.80 שניות, לפני פרד קרלי מארצות הברית (9.84 שניות) ואנדרה דה גראס מקנדה (9.89 שניות). עוד בשלב חצי הגמר הוא קבע שיא אירופה חדש לאחר שסיים שלישי במקצה בתוצאה של 9.84 שניות, ושיפר בשתי מאיות את השיא בו החזיקו במשותף פרנסיס אוביקוולו מפורטוגל וג'ימי ויקו מצרפת. בריצת שליחים 4x100 ביחד עם לורנצו פאטה, אסאוסה דסאלו ופיליפו טורטו בשיא לאומי חדש של 37.50 שניות, לפני בריטניה (37.51 שניות) וקנדה (37.70 שניות). תוצאה זו מדרגת את איטליה במקום חמישי בעולם ושני באירופה בכל הזמנים. כבר בשלב המוקדמות הרביעייה האיטלקית קבעה שיא לאומי חדש של 37.95 שניות. באליפות העולם באולם שנערכה בבלגרד, סרביה ב-19 במרץ 2022 הוא זכה במדליית זהב בריצת 60 מטר בשיא אירופה ובתוצאת השנה בעולם של 6.41 שניות, לפני כריסטיאן קולמן (6.41 שניות) ומרווין ברייסי (6.44 שניות), שניהם מארצות הברית. ריצת 100 מטר: 9.80 שניות (2021), שיא אירופה ריצת 200 מטר: 20.61 שניות (2018) ריצת 60 מטר: 6.41 שניות (2021), שיא אירופה מדיה וקבצים בנושא מרסל ג'ייקובס בוויקישיתוף מרסל ג'ייקובס, ברשת החברתית פייסבוק מרסל ג'ייקובס, ברשת החברתית אקס (טוויטר) מרסל ג'ייקובס, ברשת החברתית אינסטגרם מרסל ג'ייקובס, באתר olympedia.org מרסל ג'ייקובס, באתר התאחדות האתלטיקה הבין-לאומית
פדרו השני

האם התכוונתם ל... פרו השני, מלך אראגון (1174–1213) פדרו השני, מלך ולנסיה – מלך על אראגון תחת השם פדרו הרביעי (1319–1387) פדרו השני, מלך פורטוגל (1648–1706) פדרו השני, קיסר ברזיל (1825–1891)
יחסי ניו זילנד – קובה

יחסי ניו זילנד–קובה הם יחסי החוץ בין קובה לבין ניו זילנד. היחסים הדיפלומטיים בין שתי המדינות כוננו באופן רשמי במרץ 1999. בנוגע ליחסים עם ניו זילנד, שגריר קובה חוסה לואיס רובאינה גרסיה אמר כי למדינתו יש "הערצה למדיניות החוץ העצמאית של ניו זילנד". במרץ 2019 חגגו שתי המדינות 20 שנות יחסים דיפלומטיים. קובה מחזיקה בניו זילנד שגרירות בוולינגטון. ניו זילנד מיוצגת בקובה באמצעות שגרירותה במקסיקו סיטי, מקסיקו. מדיה וקבצים בנושא יחסי ניו זילנד – קובה בוויקישיתוף Cuba and New Zealand celebrate 20 years of diplomatic relations באתר משרד החוץ של קובה שגרירות קובה בניו זילנד
ג'סמין קמאצ'ו-קווין

ג'סמין קמאצ'ו-קווין (באנגלית: Jasmine Camacho-Quinn; נולדה ב-21 באוגוסט 1996) היא אתלטית פוארטו ריקנית. האלופה האולימפית (טוקיו 2020), השיאנית האולימפית (12.26 שניות) וסגנית אלופת העולם (בודפשט 2023) בריצת 100 מטר משוכות. קמאצ'ו-קווין נולדה וגדלה בלאדסון, דרום קרוליינה, ארצות הברית בת להורים אתלטים מצטיינים. היא למדה באוניברסיטת קנטקי. באולימפיאדת ריו דה ז'ניירו (2016) סיימה קמאצ'ו-קווין בריצת 100 מטר משוכות במ'ום 22 לאחר שנפסלה לאחר שנתקלה במשוכה במהלך ריצתה. בשלב המוקדמות היא קבעה תוצאה של 12.70 שניות ועלתה שלישית לשלב חצי הגמר. במסגרת ליגת הזהב שנערכה ברומא, איטליה ב-10 ביוני 2021 היא זכתה במדליית זהב בריצת 100 מטר משוכות בשיא תחרות חדש של 12.38 שניות. באולימפיאדת טוקיו (2020) זכתה קמאצ'ו-קווין במדליית זהב בריצת 100 מטר משוכות בתוצאה של 12.37 שניות, לפני קנדרה הריסון מארצות הבריצת (12.52 שניות) ומגן טאפר מג'מייקה (12.55 שניות). בשלב חצי הגמר היא קבעה שיא אולימפי חדש של 12.26 שניות. באליפות העולם שנערכה ביולי ביוג'ין שבאורגון, ארצות הברית זכתה במדליית ארד בתוצאה של 12.229 שניות, אחרי טובי אמוסן מניגריה (12.06 שניות) ובריטני אנדרסון מג'מייקה (12.224 שניות). באליפות העולם שנערכה באוגוסט בבודפשט שבהונגריה זכתה במדליית כסף בתוצאה של 12.44 שניות, אחרי דניאל ויליאמס מג'מייקה (12.43 שניות) ולפני קנדרה הריסון מארצות הברית (12.46 שניות). ריצת 100 מטר משוכות: 12.26 שניות (2021) שיא אולימפי ריצת 100 מטר: 11.22 שניות (2020) שיא פוארטו ריקו ריצת 200 מטר: 22.45 שניות (2020) מדיה וקבצים בנושא ג'סמין קמאצ'ו-קווין בוויקישיתוף ג'סמין קמאצ'ו-קווין, ברשת החברתית אקס (טוויטר) ג'סמין קמאצ'ו-קווין, ברשת החברתית אינסטגרם ג'סמין קמאצ'ו-קווין, באתר olympedia.org ג'סמין קמאצ'ו-קווין, באתר התאחדות האתלטיקה הבין-לאומית ג'סמין קמאצ'ו-קווין, באתר ליגת היהלום ג'סמין קמאצ'ו-קווין באתר הרשמי של אולימפיאדת ריו דה ז'ניירו (2016) (באנגלית)
רחוב לנין

רחוב לנין (ברוסית: Улица Ленина) הוא הרחוב הראשי בעיר אומסק, שברוסיה. רחוב לנין ממוקם באזור של בניינים היסטוריים. נשמר כאן מכלול אדריכלי ייחודי של סוף המאה ה -19 - תחילת המאה ה -20, שקיבל מעמד של אנדרטה היסטורית בעלת משמעות פדרלית ומהווה אטרקציה של העיר. בחגים התנועה ברחוב לנין סגורה לחגיגות ציבוריות. תיאטרון אקדמי (רו') מוזיאון ע"ש ורובל (רו') בית ספר צבאי (רו') קתדרלת הקוזקים ניקולסקי (אנ') מדיה וקבצים בנושא רחוב לנין בוויקישיתוף https://nika-center.cronwell.com/map/ul-lenina/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
יחסי איסלנד – ניו זילנד

יחסי איסלנד–ניו זילנד הם יחסי החוץ בין איסלנד לבין ניו זילנד. שתי המדינות כוננו יחסים דיפלומטיים ב-21 באוקטובר 1988. שתי המדינות משתפות פעולה בארגונים בינלאומיים, ובכלל זה באו"ם. איסלנד מיוצגת בניו זילנד באמצעות שגרירותה בבייג'ינג, סין, ובנוסף מחזיקה קונסוליות כבוד באוקלנד ונלסון. ניו זילנד מיוצגת באיסלנד באמצעות שגרירותה בהאג, הולנד. מדיה וקבצים בנושא יחסי איסלנד – ניו זילנד בוויקישיתוף כינון יחסים דיפלומטיים באתר משרד החוץ האיסלנדי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי אריתריאה–מקסיקו

יחסי אריתריאה–מקסיקו הם היחסים הדיפלומטיים בין מדינת אריתריאה לבין המדינות המקסיקניות המאוחדות. שתי המדינות חברות באו"ם. אריתריאה ומקסיקו כוננו יחסים דיפלומטיים ב-23 ביוני 1993. הקשרים התפתחו בעיקר במסגרת פורומים רב-צדדיים. בנובמבר 2010, ממשלת אריתריאה שלחה משלחת בת שלושה חברים כדי להשתתף בוועידת שינוי האקלים של האו"ם 2010 בקנקון, מקסיקו. בשנת 2019, כמה מאות מהגרים אריתראים נכנסו למקסיקו דרך גבול ארצות הברית–מקסיקו. רבים מהמהגרים ניסו לחפש מקלט בארצות הברית ונמלטו בשל פגיעה בזכויות אדם באריתריאה וחובת שירות צבאי. עם זאת, רובם נדחו כניסה לארצות הברית וחלק מהאריתראים השיגו מקלט במקסיקו. אריתריאה מיוצגת במקסיקו באמצעות שגרירותה בוושינגטון די.סי., ארצות הברית. מקסיקו מיוצגת באריתריאה באמצעות שגרירותה בקהיר, מצרים. יחסי החוץ של אריתריאה באתר משרד החוץ האריתריאי שגרירות אריתריאה בארצות הברית שגרירות מקסיקו במצרים
חוגון

חוּגוֹן (באנגלית: Bogie או Truck) הוא שלדת גלגלים וסרנים המחוברת לכלי רכב מסילתי כגון קרון או קטר. מטרת החוגון היא לייצב את הרכבת בצורה טובה ובטוחה יותר על המסילה, בעת פניות בסיבובים על מסילת הרכבת. החוגון מאפשר סטיות קלות מבלי להסיט את הרכבת עצמה המונחת עליו. עם זאת, בקרונות משא שטוחים או קרונות משא סגורים אין חוגונים נפרדים מהקרון עצמו, כאשר הם למעשה בנויים כמקשה אחת עם הקרון כולו. החוגון כולל חמישה מרכיבים עיקרים: סרנים, גלגלים, מרכב, מערכת קפיצים ומערכת בלמים. החוגונים בנויים בצורה שבה יחידת הגלגלים, בעזרת מערכת הקפיצים, מהווה בולם זעזועים עבור מרכב הקרון המונח עליהם. החיבור בין החוגון לקרון עצמו הוא בצורת כיפה המתלבשת על כיפה נוספת בתחתית הקרון. מבנה זה מאפשר לחוגון לנוע בצורה חופשית בעת סיבובים על המסילה, ולבלום מכות וזעזועים כתוצאה ממכשולים על המסילה או עיוות המסילה. יש חוגונים ממונעים שכוללים מנוע להנעת הרכבת. מדיה וקבצים בנושא חוגון בוויקישיתוף הסבר מפורט על מבנה ופעולת חוגון (באנגלית) הקלטה של חוגונים חוצים פסים, מתוך אתר רכבת ישראל חוּגוֹן במילון תחבורה יבשתית (תשע"ב), באתר האקדמיה ללשון העברית
בית הנבחרים של וירג'יניה

בית הנבחרים של וירג'יניה (באנגלית: Virginia House of Delegates) הוא הבית התחתון בבית המחוקקים של קהיליית וירג'יניה, לצד הסנאט של וירג'יניה. בבית הנבחרים ישנם 100 חברים הנבחרים לתקופות כהונה בנות שנתיים. שלא כמו רוב מדינות ארצות הברית, בחירות אלה מתקיימות במהלך שנים אי-זוגיות. בראש הבית עומד יושב ראש בית הנבחרים, הנבחר מבין חברי הבית בידי עמיתיו. יושב הראש בדרך כלל מגיע ממפלגת הרוב, ומתוקף תפקידו הופך לחבר העצמתי ביותר בבית הנבחרים מבחינת סמכויותיו. הבית חולק תחומי שיפוט חקיקתיים עם הסנאט של וירג'יניה, הבית העליון של האספה הכללית של וירג'יניה. בית הנבחרים הוא היורש המודרני של בית השׁוֹעִים (House of Burgesses), שהתכנס לראשונה בג'יימסטאון בשנת 1619. בית הנבחרים מחולק לסיעות של המפלגה הרפובליקנית ושל המפלגה הדמוקרטית. בנוסף ליו"ר ישנם תפקידי הנהגה אחרים — מנהיג הרוב, מצליף הרוב, יו"ר סיעת הרוב, מנהיג המיעוט, מצליף המיעוט, יו"ר סיעת המיעוט ויושבי ראש ועדות בית הנבחרים. לצד וירג'יניה, רק וירג'יניה המערבית ומרילנד מכנות את בית הנבחרים שלהן כ-"House of Delegates" (תרגום מילולי: "בית הנציגים"). השכר השנתי לחברי בית הנבחרים הוא 17,640 דולר אמריקאי בשנה. כל נציג מייצג בערך 84,702 אנשים. על המתמודדים לבית הנבחרים להיות בני 21 לפחות בעת הבחירות; תושבי מחוז הבחירה אותו הם מבקשים לייצג; ובעלי זכות הצבעה למחוקקי האספה הכללית. המושב הרגיל של האספה הכללית אורך 60 ימים במהלך שנים זוגיות, ובשנים אי-זוגיות מתכנס בית הנבחרים לתקופה בת חודש ימים בלבד, אלא אם הוחלט להאריך את המושב ברוב של שני שלישים בשני בתי האספה הכללית. ב-4 בנובמבר 2020, יום בחירות 2020 בארצות הברית, אישרו תושבי וירג'יניה תיקון חוקתי שהשמיט מידי האספה הכללית את הסמכות לשנות את הרכב מחוזות הקונגרס ומחוזות הבחירה בווירג'יניה, והעניק אותה לגוף ציבורי חדש המונה 16 חברים, המחולקים לשמונה מחוקקים ושמונה אזרחים. מפת מחוזות הבחירה שתיצור ועדה זו כפופה לאישור האספה הכללית, אך המחוקקים אינם יכולים לשנות את הצעות הוועדה. מדיה וקבצים בנושא בית הנבחרים של וירג'יניה בוויקישיתוף אתר האינטרנט הרשמי של בית הנבחרים של וירג'יניה "Virginia House of Delegates". DailyPress.com. Retrieved September 11, 2008. Proposed Amendments for 2020, באתר מחלקת הבחירה של וירג'יניה (באנגלית)
דיגיטל פארם אנימלס

ניקולאס ג'יימס גייל (באנגלית: Nicholas James Gale; נולד ב-1989), המוכר בשם הבמה דיגיטל פארם אנימלס (Digital Farm Animals), הוא מפיק מוזיקלי, פזמונאי, די ג'יי ורמיקסר בריטי. בתור תקליטן, הוא הופיע בפסטיבלים ובמקומות ברחבי העולם, כולל Tomorrowland, מיסטרילנד (אנ'), וי פסטיבל (אנ'), פסטיבל ברודמאסטרס (אנ') ו-Ministry of Sound Club. ב-2015, הוא הוחתם אצל Syco Entertainment (אנ')‏. ב-30 באוקטובר 2015, נודע כי הוא היה אחד מהמפיקים והכותבים של הסינגל "Be the One" של דואה ליפה. ב-31 במרץ 2016, נודע כי הוא היה אחד מהמפיקים והכותבים של הסינגל "No Money" של גלנטיס. ב-3 ביוני 2016, הוציא, בשיתוף פעולה עם קאש קאש ונלי, את הסינגל "Millionaire". ב-2 בדצמבר 2016, הוציא, בשיתוף פעולה עם סיגלה, את הסינגל "Only One". ב-3 בפברואר 2017, הוציא, בשיתוף פעולה עם היילי סטיינפלד, את הסינגל "Digital Love". ב-14 באפריל 2017, נודע כי הוא היה אחד מהכותבים והמפיקים של הסינגל "Stay Together" של נואה סיירוס. ב-21 ביולי 2017, התארח יחד עם ביבי רקסה בסינגל "Back to You" של לואי טומלינסון. ב-13 באוקטובר 2017, נודע כי הוא היה אחד מהכותבים והמפיקים של הסינגל "Personal" של The Vamps. ב-20 באוקטובר 2017, נודע כי היה אחד מהכותבים של הסינגל "Anywhere" של ריטה אורה. ב-27 באוקטובר 2017, התארח יחד עם נואה סיירוס, בסינגל "All Falls Down" של אלן ווקר. ב-23 במרץ 2018, נודע כי הוא היה אחד מהכותבים והמפיקים של הסינגל "Lonely" של מטומה בשיתוף MAX. ב-22 ביוני 2018, נודע כי הוא היה אחד מהכותבים והמפיקים של הסינגל "Only You" של צ'יט קודס בשיתוף ליטל מיקס. ב-19 באוקטובר 2018, נודע כי הוא היה אחד מהכותבים והמפיקים של הסינגל "Empty Space" של ג'יימס ארתור. ב-2019 הוא הוחתם אצל אריסטה רקורדס. כיום, הוא אמן ומפיק עצמאי. ב-1 בנובמבר 2019, נודע כי הוא היה אחד מהכותבים של הסינגל "We Got Love" של סיגלה בשיתוף אלה הנדרסון. ב-23 באוקטובר 2020, התארח יחד עם קרייג דייוויד, בסינגל "Really Love" של KSI. ב-2020–2021, כתב והפיק מספר סינגלים ל-KSI מאלבומו השני, All Over the Place. בין הסינגלים שכתב והפיק, היו הסינגלים "Don't Play" ו-"Holiday". דיגיטל פארם אנימלס, ברשת החברתית פייסבוק דיגיטל פארם אנימלס, ברשת החברתית אקס (טוויטר) דיגיטל פארם אנימלס, ברשת החברתית אינסטגרם דיגיטל פארם אנימלס, סרטונים בערוץ היוטיוב דיגיטל פארם אנימלס, במסד הנתונים הקולנועיים IMDb (באנגלית) דיגיטל פארם אנימלס, באתר אפל מיוזיק (באנגלית) דיגיטל פארם אנימלס, באתר ספוטיפיי דיגיטל פארם אנימלס, באתר סאונדקלאוד (באנגלית) דיגיטל פארם אנימלס, באתר Last.fm (באנגלית) דיגיטל פארם אנימלס, באתר AllMusic (באנגלית) דיגיטל פארם אנימלס, באתר MusicBrainz (באנגלית) דיגיטל פארם אנימלס, באתר דיזר דיגיטל פארם אנימלס, באתר Yandex.Music (ברוסית) דיגיטל פארם אנימלס, באתר Discogs (באנגלית) דיגיטל פארם אנימלס, באתר Songkick (באנגלית) דיגיטל פארם אנימלס, באתר Genius דיגיטל פארם אנימלס, באתר SecondHandSongs דיגיטל פארם אנימלס, באתר בילבורד (באנגלית) דיגיטל פארם אנימלס, באתר טיידל (באנגלית) "Nick Gale: 'I'm glad I made it in music, I was a terrible barman'".